Diari Oficial de la Generalitat Valenciana


Sumari del DOGV 4456, del 10-03-2003 (2003/2588)

ACORD de 31 de gener de 2003, de la Comissió Territorial d'Urbanisme de València, relatiu a la delimitació d'una Unitat d'Execució en el carrer Alginet tram alt, del terme municipal de Picassent.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2588


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, relatiu a la delimitació d'una Unitat d'Execució en el carrer Alginet tram alt, del terme municipal de Picassent. [2003/2588]
  
Vist l'expedient remés per l'Ajuntament de Picassent, referit a la delimitació d'una Unitat d'Execució en el carrer Alginet, i de conformitat amb els següents:
  
Antecedents de fet
  
Primer
  
Amb data 15 de novembre de 2001 es va presentar davant de l'Ajuntament de Picassent un alternativa tècnica de programa per al desenrotllament d'una actuació integrada en el carrer Alginet tram alt, en sòl classificat urbà, que conté la delimitació d'una unitat d'execució.
  
Després del seu sotmetiment a informació pública, en el qual no es va presentar cap alternativa tècnica, el Ple de l'Ajuntament mitjançant Acord, de data 30 de maig de 2002, va aprovar i va adjudicar el programa, el va supeditar a una sèrie de condicions, i va condicionar l'aprovació definitiva de la unitat d'execució a l'aprovació definitiva per la Comissió Territorial d'Urbanisme.
  
Segon
  
El projecte consta de memòria, projecte de delimitació de la unitat d'execució, i avantprojecte d'urbanització.
  
Tercer
  
La modificació té per objecte la delimitació d'una unitat d'execució en sòl urbà denominada carrer Alginet tram alt.
  
La delimitació es justifica en la necessitat de dotar d'una solució urbanitzadora les parcel·les incloses en l'àmbit, i completar les obres d'infraestructura així com el viari.
  
S'argumenta l'existència de la problemàtica sorgida per a la cessió de carrers i regularització de les parcel·les, ja que s'inclouen en la unitat d'execució parcel·les consolidades i parcel·les pendents de reparcel·lació.
  
Existix a més dins de la superfície inclosa en la unitat d'execució una recent edificació pendent d'urbanització i cessió de vials, i una zona d'equipament que està pendent de cessió a l'Ajuntament.
  
La unitat d'execució té els límits següents:
  
- Al sud amb el sòl urbanitzable ZR-5, que és al mateix temps el carrer Beniparrell.
  
- A l'est, en la part sud, amb l'eix del carrer Villarrobledo, que ja està urbanitzat i cedit, i en la part nord, amb el límit de l'illa pendent de consolidar, incloent en este extrem la totalitat del carrer Villarrobledo, i està la resta de l'illa edificada.
  
- Al límit nord amb el carrer en Projecte, que al seu torn és el límit del sector de sòl urbanitzable ZR-6.
  
- El límit oest coincidix en el quadrant nord amb l'eix del carrer Múrcia, per ser fins este eix el que falta cedir de vials, i en el quadrant sud, amb l'eix de l'illa que recau al carrer Carcaixent.
  
Quart
  
Picassent disposa de Pla General aprovat definitivament per la Comissió Territorial d'Urbanisme en data 29 de setembre de 1998.
  
Cinqué
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda: aprovar definitivament la delimitació de la Unitat d'Execució denominada carrer Alginet tram alt, del terme municipal de Picassent.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.